text: [{"text_idx": "#000001", "text": "LMP Suportado an mga Paraorig"}, {"text_idx": "#000003", "text": "Sa ikatolong mobile meeting kan LMP na ginibo sa banwaan na ini, binutasan an asegurasyon kan alkalde sa organizer kan Partido Federation of Hog Raisers and Breeders Associations, Rayson P. Glodoviza, dapit sa tabang niya."}, {"text_idx": "#000004", "text": "Segun ki Lacoste siya saro man na paraorig kaya nasasabotan niya an kamugtakan kan nasa livestock industry."}, {"text_idx": "#000007", "text": "Segun ki Glodoviza, an pinakaproblema ninda ngonian iyo an hababang presyo kan live weight por kilo kan ataman nindang orig. Siring man, an dae maampat na paglumpat kan presyo kan commercial feeds asin biologics."}, {"text_idx": "#000010", "text": "Sa tabang man ninda Alkalde Lacoste asin Mayor Pen\u0303a, naglalaom an mga hog raisers sa Partido Area na mabibilog an federation sa bilog na probinsyang Camarines Sur sa orug na madaling panahon."}, {"text_idx": "#000011", "text": "Sa paagi kan federation naglalaom sinda na madali an pagregulate kan presyo kan live weight kan orig sa lado kan local buyers asin mga dayong hog traders."}, {"text_idx": "#000012", "text": "Sa paagi pa man kan province-wide na hog raisers federation, linalaoman na magigin madali an paghagad nin asistencia sa mga pribado o pampublicong ahencia."}, {"text_idx": "#000013", "text": "Nanotaran ni Glodoviza na an Department of Agriculture nag-eextendir nin tabang sa mga paratanom nin paroy saka gulay asin parasira alagad mayo ining ayuda sa mga paraorig."}, {"text_idx": "#000015", "text": "Mga paraorig lapigot sa negosyo sa tahaw kan hababang presyo kan ataman na hayop."}]